Moot-man in huis doodgeskietCasper Venter. Kapt. Anton Breedt, woordvoerder van die polisie, het gesê ŉ buurman van Venter het op sy lyk in ŉ leefgedeelte in die huis afgekom nadat Venter se vrou hom om hulp gebel het. Venter se vrou het ŉ skoot hoor afgaan en toe die buurman ontbied. Volgens Breedt het die voorval omstreeks 02:30 plaasgevind. Renata Erasmus, woordvoerder van Life Med-ambulansdienste, het gesê Venter is op die toneel in Beyersstraat dood verklaar. Hy is in die bors geskiet. Volgens Breedt vermoed hulle in dié stadium dat Venter moontlik ŉ inbreker betrap het en toe doodgeskiet is. “Ons ondersoek al die moontlikhede.” Die polisie ondersoek ŉ saak van moord.